钦定古今图书集成/明伦汇编/氏族典/第080卷 > 吴昇
## 钦定古今图书集成/明伦汇编/氏族典/第080卷 > 吴昇

按《太平府志》：“昇字彦高，少有大志。至正辛卯，岁荒盗
起，守帅募民击之。昇以智勇领郡兵，补当涂尉。明高
帝渡江，昇投降。帝喜，擢总管，同别将下溧阳、溧水，以
昇父裕知溧水。丙申，击金陵，擒同知观音奴，以本人
银甲绣衣赏之。丁酉，裕致仕，帝为《褒贤颂》以送。己亥，
帝令裕选姑孰三处渔人为水军，助昇随徐达取诸”
暨。庚子，昇还守姑孰，城陷于友谅，昇力战而出。昇子
兴战于采石，死之。昇弟晟家居，亦以不从友谅被杀。
辛丑，昇自陈乞还兵事，以次男振袭，振留守江西，战
死。吴元年克平江，诏以裕知府事，檄至，裕已物故。“昇
三代建节，见危授命，而后世不录”，论者惜之。